stanford-oval/wikipedia huggingface dataset:
อเมริกาส์เน็กซต์ท็อปโมเดล ฤดูกาลที่ 8
ข้อมูลการออกอากาศ > The Girl Who Does Not Want To Dance

ออกอากาศ : 9 พฤษภาคม พ.ศ. 2550
ผู้เข้าแข่งขันสี่คนสุดท้ายได้ไปเรียนรู้การใช้ท่าทางในการเล่าเรื่อง และการเต้นรำพื้นบ้าน จากนั้นพวกเธอต้องแข่งกันใช้ท่าทางอะบอริจิ้นในการเล่าเรื่องของตัวเอง เรเน่เป็นผู้ชนะในการแข่ง ซึ่งรางวัลของเธอก็คือสร้อยมุก และเธอเลือกแจสลีนให้ได้รางวัลร่วมกับเธอด้วย  คืนนั้น สาวๆ ได้ออกไปเที่ยวในเมืองกัน แต่นาตาชากลับป่วย นอนซมอยู่กับบ้าน สาวๆ จึงถือโอกาสนินทาเรื่องของสามีและลูกของเธออย่างสนุกสนาน
การถ่ายภาพครั้งนี้สาวๆ จะต้องถ่ายภาพแสดงอารมณ์ผ่านการเต้นรำพื้นบ้านดังนี้
| นางแบบ | ท่าเต้นอะบอริจิ้น |
| --- | --- |
ดิออนน์: การเต้นหาอาหาร
แจสลีน: การเต้นนกโรบิ้นแดง
นาตาชา: การเต้นระบำแกว่งหาง
เรเน่: การเต้นรำของผีเสื้อ
ในห้องตัดสิน ภาพถ่ายของเรเน่ได้รับคำชมว่าเป็นภาพที่ดีที่สุด และกรรมการก็ประทับใจในความคิดและประสิทธิภาพของแจสลีน ในขณะที่ภาพของดิออนน์กับนาตาชาออกมาไม่ดีเท่าที่ควร โดยเฉพาะภาพของนาตาชาได้รับคำวิจารณ์ว่าเป็นภาพที่แย่ที่สุดของเธอ
เมื่อไทร่าถามถึงประสิทธิภาพของนางแบบแต่ละคน โดยสาวๆ จะต้องวิจารณ์เพื่อนๆ แต่ละคน นาตาชาถูกสาวๆ รุมโจมตี แต่เธอก็สามารถรับสถานการณ์ได้ด้วยความใจเย็น มีเพียงแจสลีนที่บอกกับกรรมการว่าเธอรู้สึกว่ามีประสิทธิภาพในการเป็นนางแบบน้อยกว่าคนอื่น กรรมการต่างลงความเห็นว่าดิออนน์มีพัฒนาการที่ไม่สม่ำเสมอ และยังไม่เชื่อในประสิทธิภาพของตัวเองซึ่งทำให้เธอและนาตาชาต้องกลายเป็นสองคนสุดท้าย และสุดท้ายดิออนน์ต้องเป็นผู้ตกรอบ เพราะกรรมการเห็นว่านาตาชามีพัฒนาการและได้ปรับปรุงตัวเองได้มากกว่า
ผู้ที่ถูกเรียกชื่อคนแรก : เรเน่ ออลเวย์
ผู้ที่ยืนเป็นสองคนสุดท้าย : ดิออนน์ วอลเทอร์ส และ นาตาชา กัลคีน่า
ผู้ที่ถูกคัดออก : ดิออนน์ วอลเทอร์ส
ช่างถ่ายภาพ : เคน สเคนนาร์
แขกรับเชิญพิเศษ : คาริสซ่า โรเซนเบิร์ก, อังเคิล แม็กซ์, คาลิต้า เมอร์เรย์, จัสติน แสคช์วารซ์, ชารอน วิลเลียมส์
สาวคัฟเวอร์เกิร์ลประจำสัปดาห์ : แจสลีน กอนซาเลซ
ข้อมูลการออกอากาศ > The Girl Who Becomes America's Next Top Model

ออกอากาศ : 16 พฤษภาคม พ.ศ. 2550
สามสาวที่เหลือได้ถูกพาไปถ่ายโฆษณาลิปสติก ให้กับ คัฟเวอร์เกิร์ล นาตาชาทำออกมาได้ดูเป็นธรรมชาติถึงแม้จะต้องดูสคริปต์ก็ตาม แจสลีนเพิ่มภาษาสเปนของเธอลงไปในโฆษณาก็ได้รับคำชมเป็นอย่างมากแต่ภาพของแจสลีนกลับดูเป็นการค้ามากเกินไป  ในขณะที่ภาพของเรเน่ได้รับคำวิจารณ์ว่าดูแก่กว่าอายุจริงซึ่งทำให้เธอต้องตกเป็นสองคนสุดท้ายครั้งแรกและต้องถูกคัดออก
ผู้ที่ถูกเรียกชื่อคนแรก : แจสลีน กอนซาเลซ
ผู้ที่ยืนเป็นสองคนสุดท้าย : นาตาชา กัลคีน่า และ เรเน่ ออลเวย์
ผู้ที่ถูกคัดออก : เรเน่ ออลเวย์
ช่างถ่ายภาพ : จิม เดอ ยอนเกอร์
จากนั้นสาวๆ ต้องไปถ่ายภาพให้กับนิตยสารเซเว่นทีน  จากนั้นไทร่าได้มาคุยกับสองสาวตัวต่อตัวก่อนจะพาไปที่รันเวย์  โดยสาวๆ จะต้องเดินแบบในคอนเซปต์วิวัฒนาการทางแฟชั่น โดยมีแคริดี อิงลิช ผู้ชนะจากฤดูกาลที่ 7 เข้าร่วมเดินด้วย แจสลีนเริ่มต้นค่อนข้างแผ่ว แต่เมื่อเดินไปก็เริ่มแรงและเป็นธรรมชาติขึ้น และระหว่างที่นาตาชากำลังเดินอยู่กระโปรงของเธอเกิดเลื่อนหลุดไปกองกับพื้น แต่นาตาชาก็แก้ไขสถานการณ์ได้เป็นอย่างดี
ในการตัดสินครั้งสุดท้าย กรรมการต่างลงความเห็นว่าทั้งสองสาวต่างมีคุณสมบัติพอที่จะเป็นผู้ชนะทั้งคู่ นาตาชาดูโดดเด่น มีพัฒนาการ และหมั่นศึกษาหาความรู้เพิ่มเติมอยู่เสมอ ส่วนแจสลีนเองก็ความหลากหลาย ดูมีความเป็นสากล ซึ่งเป็นที่ต้องการของตลาดแฟชั่น สองสาวต่างก็มีข้อดีกันจนกรรมการต่างพากันคิดหนัก และหลังจากที่พิจารณากันอย่างถี่ถ้วนแล้ว คณะกรรมการก็ตัดสินใจและประกาศว่า ผู้ชนะในฤดูกาลที่ 8 ก็คือ แจสลีน กอนซาเลซ
ผู้ชิงตำแหน่งสองคนสุดท้าย : แจสลีน กอนซาเลซ และ นาตาชา กัลคีน่า
อเมริกา เน็กซต์ ท็อป โมเดล : แจสลีน กอนซาเลซ
แขกรับเชิญพิเศษ : แคริดี อิงลิช, เบรนท์ โพเออร์, ซาร่าห์ เจน คลาร์ค, ไฮดี้ มิดเดิลตัน, คาริสซ่า โรเซนเบิร์ก
ผู้เข้าแข่งขัน

(อายุเป็นไปตามช่วงเวลาที่ถ่ายทำรายการ)
| ผู้เข้าแข่งขัน | อายุ | รัฐที่ลงสมัคร | ผลการแข่งขัน | ลำดับ |
| --- | --- | --- | --- | --- |
| แคธลีน เดอโจร์ | 20 | นิวยอร์ก | ถูกคัดออกในตอนที่ 2 | 13 |
| ซาแมนธ่า ฟรานซิส | 19 | แอละแบมา | ถูกคัดออกในตอนที่ 3 | 12 |
| คาสซานดร้า วัตสัน | 24 | วอชิงตัน | ถูกคัดออกในตอนที่ 4 | 11 |
| เฟลิเชีย โพรโวสท์ | 19 | เท็กซัส | ถูกคัดออกในตอนที่ 5 | 10 |
| ไดอาน่า ซาเลวสกี้ | 21 | นิวเจอร์ซีย์ | ถูกคัดออกในตอนที่ 6 | 9 |
| ซาร่าห์ วอนเดอร์ฮาร์ | 20 | อิลลินอยส์ | ถูกคัดออกในตอนที่ 7 | 8 |
| วิทนีย์ คันนิ่งแฮม | 21 | ฟลอริดา | ถูกคัดออกในตอนที่ 8 | 7 |
| เจเอล สเตราส์ | 22 | มิชิแกน | ถูกคัดออกในตอนที่ 9 | 6 |
| บริททานีย์ แฮทช์ | 21 | จอร์เจีย | ถูกคัดออกในตอนที่ 11 | 5 |
| ดิออนน์ วอลเทอร์ | 20 | แอละแบมา | ถูกคัดออกในตอนที่ 12 | 4 |
| เรเน่ ออลเวย์ | 20 | ฮาวาย | ถูกคัดออกในตอนที่ 13 | 3 |
| นาตาเลีย "นาตาชา" กัลคีน่า | 21 | เท็กซัส | รองชนะเลิศ | 2 |
| แจสลีน กอนซาเลซ | 20 | อิลลินอยส์ | ชนะเลิศ | 1 |
สรุปผลการแข่งขัน > ลำดับการเรียกชื่อ

| ลำดับ | ตอนที่> 1 | ตอนที่> 2 | ตอนที่> 3 | ตอนที่> 4 | ตอนที่> 5 | ตอนที่> 6 | ตอนที่> 7 | ตอนที่> 8 | ตอนที่> 9 | ตอนที่> 11 | ตอนที่> 12 | ตอนที่> 13 | ตอนที่> 13 |
| --- | --- | --- | --- | --- | --- | --- | --- | --- | --- | --- | --- | --- | --- |
| 1 | นาตาชา | แจสลีน | แจสลีน | บริททานีย์ | เรเน่ | นาตาชา | เจเอล | ดิออนน์ | นาตาชา | แจสลีน | เรเน่ | แจสลีน | แจสลีน |
| 2 | แคธลีน | บริททานีย์ | เฟลิเชีย | เจเอล | นาตาชา | ดิออนน์ | นาตาชา | นาตาชา | เรเน่ | นาตาชา | แจสลีน | นาตาชา | นาตาชา |
| 3 | ซาร่าห์ | เฟลิเชีย | ไดอาน่า | ซาร่าห์ | บริททานีย์ | บริททานีย์ | ดิออนน์ | บริททานีย์ | แจสลีน | เรเน่ | นาตาชา | เรเน่ |  |
| 4 | คาสซานดร้า | ไดอาน่า | เรเน่ | ดิออนน์ | วิทนีย์ | แจสลีน | บริททานีย์ | เรเน่ | ดิออนน์ | ดิออนน์ | ดิออนน์ |  |  |
| 5 | เรเน่ | ซาแมนธ่า | บริททานีย์ | เฟลิเชีย | แจสลีน | ซาร่าห์ | เรเน่ | แจสลีน | บริททานีย์ | บริททานีย์ |  |  |  |
| 6 | ซาแมนธ่า | คาสซานดร้า | คาสซานดร้า | เรเน่ | เจเอล | เรเน่ | แจสลีน | เจเอล | เจเอล |  |  |  |  |
| 7 | ดิออนน์ | เรเน่ | ดิออนน์ | วิทนีย์ | ไดอาน่า | เจเอล | วิทนีย์ | วิทนีย์ |  |  |  |  |  |
| 8 | วิทนีย์ | ซาร่าห์ | เจเอล | นาตาชา | ซาร่าห์ | วิทนีย์ | ซาร่าห์ |  |  |  |  |  |  |
| 9 | บริททานีย์ | ดิออนน์ | วิทนีย์ | แจสลีน | ดิออนน์ | ไดอาน่า |  |  |  |  |  |  |  |
| 10 | เฟลิเชีย | วิทนีย์ | ซาร่าห์ | ไดอาน่า | เฟลิเชีย |  |  |  |  |  |  |  |  |
| 11 | เจเอล | นาตาชา | นาตาชา | คาสซานดร้า |  |  |  |  |  |  |  |  |  |
| 12 | แจสลีน | เจเอล | ซาแมนธ่า |  |  |  |  |  |  |  |  |  |  |
| 13 | ไดอาน่า | แคธลีน |  |  |  |  |  |  |  |  |  |  |  |
ผู้ชนะผลโหวดสาวคัฟเวอร์เกิลร์และการแข่งประจำสัปดาห์
ผู้ชนะผลโหวดสาวคัฟเวอร์เกิลร์ประจำสัปดาห์
ผู้ที่ชนะเลิศการแข่งขัน
ผู้ชนะการแข่งประจำสัปดาห์
ผู้ที่ถูกคัดออกจากการแข่งขัน
ตอนที่ 10 เป็นตอนประมวลภาพซ้ำในการแข่งขัน
สรุปผลการแข่งขัน > การแปลงโฉม

บริททานีย์ : ต่อผมยาวเป็นลอน สีแดงสด
คาสซานดร้า : ต่อผมแอฟโฟร์ฟูหนาสีดำ
ไดอาน่า : ย้อมสีบลอนด์ และต่อลอนผมให้ดูหนาขึ้น
ดิออนน์ : ย้อมสีดำ และตัดสั้นทรงนักร้องเคลิส ปัดผมด้านหน้าให้ดูเก๋
เฟลิเชีย : ย้อมสึดำ ตัดเพิ่มหน้าม้า และตัดไล่ระดับไปจนถึงบ่า
เจเอล : ย้อมสีน้ำตาล และตัดทรง มีอา ฟาโรว์ ในภาพยนตร์เรื่อง โรสแมรี่ เบบี้
แจสลีน : ซอยผมให้สั้นลงแบบเล่นระดับ ทำให้หนาและดูพริ้วขึ้น
นาตาชา : ย้อมสีน้ำตาลช็อคโกแลต และตัดสั้นระดับบ่า และตัดเพิ่มหน้าม้า
เรเน่ : ย้อมสีบลอนด์ และตัดสั้น ทรงโยอันนา จากฤดูกาลที่ 2
ซาร่า : ย้อมสีน้ำตาล และตัดสั้น ทรงภูติน้อย
วิทนีย์ : ต่อผมสีดำให้ยาว หนา เป็นลอนใหญ่
สรุปผลการแข่งขัน > การแข่งขัน

สัปดาห์ที่ 1 : ถ่ายภาพในงานปาร์ตี้และค่ายทหาร (รอบคัดเลือก)
สัปดาห์ที่ 2 : ถ่ายภาพเกี่ยวกับหัวข้อมุมมองทางการเมือง ในรูปแบบต่างๆ
สัปดาห์ที่ 3 : ถ่ายภาพเกี่ยวกับพฤติกรรมในรูปแบบต่างๆ ของนักเรียนมัธยมปลาย
สัปดาห์ที่ 4 : ถ่ายภาพนู้ด โดยเป็นขนมหวานในรูปแบบต่างๆ
สัปดาห์ที่ 5 : ถ่ายภาพฉากฆาตกรรม ในรูปแบบต่างๆ
สัปดาห์ที่ 6 : ถ่ายภาพคู่รักโดยให้แต่งตัวเป็นผู้ชายและให้นายแบบชายแต่งตัวเป็นผู้หญิง โดยสวมบทบาทแตกต่างกัน
สัปดาห์ที่ 7 : ถ่ายภาพ 4 บุคลิก
สัปดาห์ที่ 8 : ถ่ายภาพช่วงเวลาและเหตุการณ์แห่งความทรงจำในฤดูกาลที่ผ่านมา
สัปดาห์ที่ 9 : ถ่ายโฆษณา คัฟเวอร์เกิร์ล เอาท์แบ็ค เอ็นดอร์สเม้นท์ ด้วยสำเนียงออสซี่
สัปดาห์ที่ 10 : ถ่ายภาพชุดว่ายน้ำกับนายแบบชายให้นิตยสารผู้ชาย และ นิตยสารผู้หญิง
สัปดาห์ที่ 11 : ถ่ายภาพการเต้นรำในแบบต่างๆของชนเผ่าอะบอริจิ้น ชนพื้นเมืองเดิมของออสเตรเลีย
สัปดาห์ที่ 12 : ถ่ายภาพและโฆษณา คัฟเวอร์เกิร์ล คอนเซ็ปท์ "มาย ไลฟ์ แอส เอ คัฟเวอร์เกิร์ล" สำหรับ ทรูไชน์ ลิปคัลเลอร์และถ่ายแบบนิตยสาร เซเว่นทีน
รอบ 2 คนสุดท้าย: เดินแบบในระดับมืออาชีพบนรันเวย์ไม้ยาววนเป็นวงกลมและลาดเอียง ในเสื้อผ้าตามคอนเซ็ปต์ "วิวัฒนาการแฟชั่น" ณ ประเทศออสเตรเลีย
สรุปผลการแข่งขัน > บุคคลที่เกี่ยวข้องกับรายการ

ไทรา แบงส์ - เจ้าของรายการ, ช่างภาพ และกรรมการหลัก
ไนเจล บาร์คเกอร์ - กรรมการ, ช่างภาพ
ทวิกกี้ - กรรมการ
เจ.อเล็กซานเดอร์ - ครูฝึกสอนการเดินแบบ
เจย์ แมนูเอล - ผู้กำกับการถ่ายภาพ
เหตุโจมตีสมาชิกเอเคบีโฟร์ตีเอตด้วยเลื่อยมือ พ.ศ. 2557

| เหตุโจมตีสมาชิกวง AKB48 ด้วยเลื่อยมือ ปี 2014 |
| --- | --- |
ศูนย์ประชุมและวัฒนธรรมอุตสาหกรรมอิวาเตะ ที่เกิดเหตุ
สถานที่: ศูนย์ประชุมและวัฒนธรรมอุตสาหกรรมอิวาเตะ ทากิซะวะ จังหวัดอิวาเตะ ประเทศญี่ปุ่น
พิกัด: 39°48′31″N 141°07′55″E﻿ / ﻿39.8086322°N 141.1320187°E﻿ / 39.8086322; 141.1320187
วันที่: 25 พฤษภาคม 2014  16:54 น. (UTC+09:00)
เป้าหมาย: สมาชิกของเอเคบีโฟร์ตีเอต
ประเภท: พยายามฆ่า, การโจมตี
อาวุธ: เลื่อยมือ
ตาย: 0
เจ็บ: 3
ผู้เสียหาย: อันนา อิริยะมะ, รินะ คาวาเอ และ เจ้าหน้าที่ 1 คน
ผู้โจมตี: ซาโตรุ อุเมตะ
เหตุจูงใจ: ความริษยา
เหตุโจมตีสมาชิกของ AKB48 โดยใช้เลื่อยมือ เกิดขึ้นระหว่างงาน "จับมือ" ของวงในวันที่ 25 พฤษภาคม 2014 ที่ศูนย์ประชุมและวัฒนธรรมอุตสาหกรรมอิวาเตะในเมืองทากิซะวะ จังหวัดอิวาเตะ ส่งผลให้มีผู้ได้รับบาดเจ็บเป็นสมาชิกสองคนของเอเคบีโฟร์ตีเอต ได้แก่ อันนา อิริยะมะ วัย 18 ปี กับ รินะ คาวาเอ วัย 19 ปี และเจ้าหน้าที่อีกคนซึ่งพยายามเข้าห้ามเหตุการณ์ ทั้งสามคนถูกส่งไปยังโรงพยาบาลโดยทันที ผู้ก่อเหตุถูกจับกุมและตัดสินจำคุกเป็นเวลาหกปี
สมาชิก AKB48 ทั้งสองคนได้รับการผ่าตัดและต้องพักงานเป็นระยะเวลาค่อนข้างนาน รินะ คาวาเอ ลาออก ("จบการศึกษา") จากวงใน วันที่ 26 มีนาคม ค.ศ. 2015  หลังเธอไม่สามารถฟื้นคืนสภาพจิตใจกลับมาเป็นปกติซึ่งส่งผลให้เธอไม่สามารถเข้าร่วมงานจับมือใด ๆ ได้อีก ส่วนอิริยะมะยังคงเป็นสมาชิกของวงต่อโดยในตอนแรกต้องสวมถุงมือเพื่อปกปิด จนกระทั่งเธอปรากฏไม่มีถุงมือครั้งแรกในวันที่ 4 สิงหาคม 2015 ในคอนเสิร์ตจบการศึกษาของคาวาเอ
เหตุการณ์

งานจับมือสมาชิกของ AKB48 ในวันที่ 25 พฤษภาคม 2014 ที่ศูนย์ประชุมและวัฒนธรรมอุตสาหกรรมอิวาเตะในเมืองทากิซะวะ จังหวัดอิวาเตะ สมาชิกวงสองคน ได้แก่ อันนา อิริยะมะ วัย 18 ปี กับ รินะ คาวาเอ วัย 19 ปี  ถูกโจมตีโดยชายวัย 24 ปี ซาโตรุ อุเมตะ (Satoru Umeta)
อาวุธที่ใช้คือเลื่อยมือพับได้ (foldable handsaw) ซึ่งเขานำมาจากบ้านโดยประกอบมีดคัตเตอร์เข้าไปด้านข้างของเลื่อย เขาซ่อนอาวุธไว้ในกระเป๋าถือติดตัวจนกระทั่งไปถึงบูธจับมือ
เจ้าหน้าที่ชายซึ่งพยายามเข้าหยุดคนร้ายได้รับบาดเจ็บเช่นกัน ทั้งอิริยะมะและคาวาเอกระดูกแตกและมีการฉีกขาดที่มือ โดยนิ้วก้อยขวาของอิริยะมะ และนิ้วโป้งขวาของคาวาเอ แตกและมีรอยแผล นอกจากนี้อิริยะมะยังมีรอยแผลบนศีรษะ ส่วนเข้าหน้าที่มีรอยแผลที่มือซ้าย ผู้ก่อเหตุถูกจับไว้โดยเจ้าหน้าที่อีกคนที่จุดเกิดเหตุก่อนที่เจ้าหน้าที่ตำรวจจะเดินทางมาถึงและจับกุมในไม่กี่นาทีต่อมา
ทั้งสามคนถูกส่งไปยังโรงพยาบาลทันที
ผู้ก่อเหตุ

ผู้ก่อเหตุถูกจับกุมด้วยต้องสงสัยพยายามฆ่า แต่ต่อมาอัยการได้เปลี่ยนเป็นการทำร้ายร่างกาย และการฝ่าฝืนกฎหมายควบคุมอาวุธหลังพบว่าไม่สามารถ "ยืนยันว่าเป็นการพยายามฆ่าได้"
ผู้ก่อเหตุเป็นชายว่างงาน และไม่มีความเกี่ยวข้องหรือสนใจในวง AKB48 มาก่อน ต่อมาเขารับสารภาพระบุว่าก่อเหตุเพราะความรู้สึกหงุดหงิดที่ไอดอลเหล่านี้ได้รับเงินค่าตอบแทนที่สูง
อัยการเรียกร้องโทษจำคุกเป็นเวลา 7 ปี ซึ่งทนายของผู้ก่อเหตุอ้างการลดหย่อนจากปัจจัยส่วนบุคคลเช่นโรคจิตวิปลาสของอุเมตะ และเขาได้สารภาพรวมถึงแสดงความรู้สึกผิดแล้ว ท้ายที่สุดศาลตัดสินจำคุกเป็นเวลาหกปี
ผลสืบเนื่อง

AKB48 ประกาศยกเลิกการแสดงในเธียเตอร์ทั้งหมดจนถึงสิ้นเดือนพฤษภาคม ส่วนงานจับมือและถ่ายรูปจนถึงเดือนมิถุนายนถูกเลื่อนออกไป
แฮร์แบร์ท บัคเคอ

| แฮร์แบร์ท บัคเคอ |
| --- | --- |
แฮร์แบร์ท บัคเคอ ในปี ค.ศ. 1942

รัฐมนตรีว่าการกระทรวงเสบียงแห่งไรช์
ดำรงตำแหน่ง 23 พฤษภาคม ค.ศ. 1942 – 30 เมษายน ค.ศ. 1945
หัวหน้ารัฐบาล: อดอล์ฟ ฮิตเลอร์ 
ก่อนหน้า: Richard Walther Darré
ถัดไป: ตำแหน่งได้ถูกยกเลิกแล้ว
 
ข้อมูลส่วนบุคคล
เกิด: แฮร์แบร์ท ฟรีดริซ วิลเฮ็ล์ม บัคเคอ 01 พฤษภาคม ค.ศ. 1896(1896-05-01) Batumi, จักรวรรดิรัสเซีย
เสียชีวิต: 6 เมษายน ค.ศ. 1947(1947-04-06) (50 ปี) เนือร์นแบร์ก, เยอรมนีภายใต้การยึดครองของสัมพันธมิตร
เชื้อชาติ: เยอรมัน
พรรคการเมือง: นาซี
ศิษย์เก่า: มหาวิทยาลัยเกิททิงเงิน
วิชาชีพ: นักปฐพีวิทยา
รัฐบาล: ฮิตเลอร์

แฮร์แบร์ท ฟรีดริซ วิลเฮ็ล์ม บัคเคอ (1 พฤษภาคม ค.ศ. 1896 – 6 เมษายน ค.ศ. 1947) เป็นนักการเมืองชาวเยอรมันและเจ้าหน้าที่หน่วยเอ็สเอ็สในช่วงยุคนาซี เขาได้พัฒนาและทำให้เกิดสัมฤทธิ์ผลของแผนความหิวที่มองเห็นการตายด้วยความอดอยากของชาวสลาฟและชาวยิวนับล้านคนว่าเป็น"พวกกินเสียของเปล่า" ภายหลังจากปฏิบัติการบาร์บารอสซาในปี ค.ศ. 1941 คือการรุกรานสหภาพโซเวียต
แผนนี้ได้รับการพัฒนาในช่วงระหว่างขั้นตอนการวางแผนสำหรับการรุกรานของแวร์มัคท์ (กองทัพเยอรมัน)และจัดเตรียมเสบียงอาหารจากยูเครนออกไปจากภาคกลางและภาคเหนือของรัสเซียและเปลี่ยนเส้นทางเพื่อผลประโยชน์แก่กองทัพที่กำลังรุกรานและประชาชนในเยอรมนี ได้ส่งผลทำให้พลเรือนนับล้านคนเสียชีวิตในดินแดนที่ถูกยึดครองโดยเยอรมัน เขาถูกจับกุมในปี ค.ศ. 1945 และถูกนำตัวขึ้นศาลสำหรับข้อหาอาชญากรรมสงครามที่เนือร์นแบร์กในการพิจารณาคดีกระทรวง (Ministries Trial) เขาได้กระทำอัตวินิบาตกรรมในเรือนจำในปี ค.ศ. 1947
แพ ซ็อง-วู

แพ ซ็อง-วู (เกิดเมื่อวันที่ 21 พฤศจิกายน ค.ศ. 1972) เป็นนักแสดงชาวเกาหลีใต้ เริ่มแสดงภาพยนตร์ตั้งแต่ปี ค.ศ. 1999
ผลงาน

Bedevilled (2010)
The Client (2011)
Countdown (2011)
Obsessed (2014)
Monster (2014)
My Love, My Bride (2014)
Office (2015)
The Phone (2015)
The Exclusive: Beat the Devil's Tattoo (2015)
Inside Men (2015)
My New Sassy Girl (2016)
The King (2017)
Because I Love You (2017)
แหล่งข้อมูลอื่น

แพ ซ็อง-วู ที่ฮันซีเนมา
Bae Seong-woo ที่อินเทอร์เน็ตมูวีเดตาเบส
Bae Seong-woo ที่โคเรียนมูวีเดตาเบส
แม็กซิมิเลียนแห่งออสเตรีย

แม็กซิมิเลียนแห่งออสเตรีย อาจจะหมายถึง
สมเด็จพระจักรพรรดิแม็กซิมิเลียนที่ 1 แห่งโรมันอันศักดิ์สิทธิ์
สมเด็จพระจักรพรรดิแม็กซิมิเลียนที่ 2 แห่งโรมันอันศักดิ์สิทธิ์
แม็กซิมิเลียนที่ 3 อาร์คดยุคแห่งออสเตรีย
สมเด็จพระจักรพรรดิแม็กซีมีเลียนที่ 1 แห่งเม็กซิโก
แพ ช็อล-ซู

South Korean radio host and former singer
| แพ ชอล-ซู |
| --- | --- |

เกิด:  (1953-08-18) 18 สิงหาคม ค.ศ. 1953 (71 ปี) เขตชงโน, โซล, ประเทศเกาหลีใต้
ศิษย์เก่า: Korea Aerospace University
งาน
ประเทศ: เกาหลีใต้
 
แพ ชอล-ซู (เกิดเมื่อวันที่ 18 สิงหาคม ค.ศ. 1953) เป็นพิธีกรวิทยุและอดีตนักร้องชาวเกาหลีใต้ รายการทอล์กวิทยุ Bae Cheol-soo's Music Camp ออกอากาศทาง MBC FM4U ตั้งแต่ปี ค.ศ. 1990
ชีวิต

แพเกิดในปี ค.ศ. 1953 ที่เมืองกาโฮดง เขตชงโน กรุงโซล เขาสำเร็จการศึกษาจาก Korea Aerospace University และรับราชการทหารโดยปลดประจำการในยศจ่าสิบเอกในปี ค.ศ. 1977 ในปี ค.ศ. 1978 เขาเป็นหนึ่งในผู้เข้าแข่งขันในฐานะสมาชิกของกลุ่ม "RUNAWAY (หรือที่รู้จักในชื่อ ฮวัลจูโร) " ในการแข่งขันร้องเพลงริมชายหาดครั้งที่ 1 ที่จัดโดย Tongyang Broadcasting Company ด้วยเพลง "I have lived my life without knowing the world" ในปี 1979 เขาก่อตั้งวง Songgolmae ซึ่งเขาเล่นกลองและมีส่วนร่วมในบทบาทนักร้อง
แหล่งข้อมูลอื่น

แพ ช็อล-ซู ที่เอกซ์ (ทวิตเตอร์)
แววมยุรา

สำหรับความหมายอื่น ดูที่ แววมยุรา (นวนิยาย)
| แววมยุรา |
| --- | --- |

flowers

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Lamiales
วงศ์:: Scrophulariaceae
สกุล:: Torenia
สปีชีส์:: T.  fournieri

แววมยุรา เป็นพืชไม้ดอกล้มลุก สูงประมาณ 15-50 เซนติเมตร จะมีสีดอกหลายสี ทั้งสีแดง สีชมพู สีม่วงเข้ม สีม่วงอ่อน โคนกลีบจะมีสีขาว กลีบล่างอาจมีแต้มสีเหลือง จะออกเป็นช่อ กระจายตามซอกใบที่ปลายกิ่ง ปลายแยกเป็น 5 แฉก จะมีขนาดไม่เท่ากัน  ดอกจะบานทุกฤดูกาล
ชื่อวิทยาศาสตร์ : Torenia fournieriLinden. ex E. Fourn.
ชื่อวงศ์ : Scrophulariaceae
ชื่อสามัญ : Wishbone flower, Bluewings, Torenia
ชื่อพื้นเมือง : เกล็ดหอย แววมยุเรศ สามสี หญ้าลิ้นเงือก หญ้าลำโพง
ชนิดพืช [Plant Type] : ไม้ดอกล้มลุก
ขนาด [Size] : สูง 15-50 เซนติเมตร
สีดอก [Flower Color] :  สีแดง ชมพู ม่วงเข้ม ม่วงอ่อน โคนกลีบสีขาวกลีบล่างอาจมีแต้มสีเหลือง
ฤดูที่ดอกบาน [Bloom Time] : ตลอดปี
อัตราการเจริญเติบโต [Growth Rate] : ปานกลาง
ลักษณะนิสัย [Habitat] : ดินร่วน ระบายน้ำได้ดี
ความชื้น [Moisture] : ปานกลาง
แสง [Light] : แดดเต็มวัน
ลักษณะทั่วไป (Characteristic) :   ไม้ดอกล้มลุก ลำต้นและกิ่งเป็นเหลี่ยม แตกกิ่งก้านมาก
ใบ (Foliage) :   ใบเดี่ยว  เรียงตรงข้ามสลับตั้งฉาก  ใบรูปไข่ถึงรูปรีแคบ  กว้าง 1.5-4.5 เซนติเมตร  ยาว 5-7 เซนติเมตร ปลายใบแหลม โคนใบมน ขอบใบจักฟันเลื่อย แผ่นใบบาง สีเขียว เส้นใบเป็นร่อง
ดอก (Flower) :  สีแดง ชมพู ม่วงเข้ม ม่วงอ่อน โคนกลีบสีขาวกลีบล่างอาจมีแต้มสีเหลือง ออกเป็นช่อแบบช่อกระจะตามซอกใบที่ปลายกิ่ง โคนกลีบดอกเชื่อมกันเป็นหลอด ปลายแยกเป็น 5 แฉก ขนาดไม่เท่ากัน ดอกบานเต็มที่กว้าง 1.5-2.5 เซนติเมตร
ผล (Fruit) : ผลแห้งแตก รูปรีหรือทรงกระบอก มีเมล็ดจำนวนมาก
การใช้งานด้านภูมิทัศน์ (Landscape Used) :   ปลูกคลุมดินในสวน   ดอกช่วยสร้างสีสัน เหมาะกับสวนในบ้าน ริมน้ำตก ลำธาร
แฟบูลาโนวาคริสตัลลิส: ไฟนอลแฟนตาซี

| แฟบูลาโนวาคริสตัลลิส |
| --- | --- |

ประเภท: เกมเล่นตามบทบาท
ผู้พัฒนา: สแควร์เอนิกซ์
ผู้จัดจำหน่าย: สแควร์เอนิกซ์
ผู้จัดสร้าง: โยะชิโนะริ คิตะเซะ คะซุชิกิ โนะจิมะ ชินจิ ฮะชิโมะโตะ
ระบบปฏิบัติการ: แอนดรอยด์,ไอโอเอส,เพลย์สเตชัน 3, เพลย์สเตชัน 4, เพลย์สเตชันพอร์เทเบิล, เพลย์สเตชันวิต้า, เอกซ์บอกซ์ 360, เอกซ์บอกซ์ วัน, ไมโครซอฟท์ วินโดวส์
วางจำหน่ายครั้งแรก: ไฟนอลแฟนตาซี XIII JP: 17 ธันวาคม พ.ศ. 2552 NA: 9 มีนาคม พ.ศ. 2553 EU: 9 มีนาคม พ.ศ. 2553 INT: 16 ธันวาคม พ.ศ. 2553
จำหน่ายครั้งล่าสุด: ไฟนอลแฟนตาซี XV ทั่วโลก: 29 พฤศจิกายน พ.ศ. 2559
แฟบูลาโนวาคริสตัลลิส: ไฟนอลแฟนตาซี (ญี่ปุ่น: ファブラ ノヴァ クリスタリス ファイナルファンタジー; โรมาจิ: Fabura Nova Kurisutarisu Fainaru Fantajī) เป็นชุดเกมโดยสแควร์เอนิกซ์ โดยโครงของชุดเกมนี้จะเกี่ยวกับ "ตำนานคริสตัลบทใหม่" ตามคำแปลภาษาละตินของชื่อชุด เนื้อเรื่องของแต่ละเกมแม้ไม่มีความเกี่ยวข้องกันโดยตรง แต่จะมีตัวละครร่วมกัน และโลกทัศน์บางส่วนก็จะมีลักษณะคล้ายกันด้วย เกมในชุดนี้ประกอบด้วย ไฟนอลแฟนตาซี XIII ไฟนอลแฟนตาซี ไทป์-0 ไฟนอลแฟนตาซี XIII-2 ไลท์นิ่ง รีเทิร์นส์: ไฟนอลแฟนตาซี XIII ไฟนอลแฟนตาซี อากิโตะ และ ไฟนอลแฟนตาซี XV
ชื่อเดิมของชุดเกมนี้จะมี XIII ตามหลัง แต่หลังจากไฟนอลแฟนตาซี อากิโตะ XIII เปลี่ยนชื่อเป็น ไฟนอลแฟนตาซี ไทป์-0 จึงตัด XIII หลังชื่อไป
แนวคิด

จักรวาลถูกแบ่งออกเป็นสองสภาพ คือ โลกกายหยาบ โลกสำหรับสิ่งมีชีวิต และ ปรภูมิ แดนสำหรับจิตวิญญาณ
องค์ บูนีเวลเซ พระผู้เป็นเจ้าได้สังหารมารดาของพระองค์นามว่า มิวเวน เพื่อที่จะทรงปกครองโลกกายหยาบได้ หลังจากสังหารมิวเวนแล้ว มิวเวนก็ไปอยู่ในปรภูมิ พระเจ้าเชื่อว่ามิวเวนนั้นมีคำสาป และคำสาปของมิวเวนจะนำพาปรภูมิไปสู่ความพินาศ หากปรภูมิพินาศแล้วจะทำให้สมดุลของจักรวาลถูกทำลาย พระเจ้าจึงต้องการไปยังปรภูมิเพื่อสังหารกำจัดมิวเวนซ้ำสอง อย่างไรก็ตาม พระองค์ไม่อาจละไปจากโลกกายหยาบได้ พระองค์จึงต้องการหาประตูที่สามารถพาพระองค์ไป-กลับจากปรภูมิ ด้วยเหตุนี้ พระองค์จึงทรงสร้าง "ฟาลซี" หรืออัครเทพขึ้นมา
เอโทร เป็นหนึ่งในอัครเทพสามองค์ซึ่งสร้างโดยพระเจ้า พระเจ้าสร้างนางขึ้นมาด้วยรูปลักษณ์เหมือน มิวเวน โดยไม่ได้ตั้งใจ พระเจ้าเกรงรูปลักษณ์ของนางจึงไม่ประทานพลังแก่นาง นางจึงไม่สามารถสร้างสรรค์อะไรเองได้
พระเจ้าบรรทมในกายคริสตัลและจะทรงตื่นบรรทมเมื่ออัครเทพสามารถหาประตูสู่ปรภูมิได้ ในขณะที่อัครเทพ พัลส์ และ ลินเซย์ กำลังยุ่งกับการหาประตูและสร้างโลกตลอดจนสร้างฟาลซีและลูซีขึ้นมามากมาย เอโทรรู้สึกเหงาและน้อยใจที่ไร้พลัง นางจึงฆ่าตนเองโดยการฉีกร่างกายหายไปจากโลก ลินเซย์ได้นำโลหิตของเอโทรมาสร้างมนุษย์คนแรกขึ้น
เอโทรพบกับมิวเวนในปรภูมิในสภาพที่มิวเวนกำลังถูกครอบงำด้วยพลังงานที่ชื่อว่าคาออส ซึ่งแผ่มาจากวัลฮัลลา (มัชฌิมพิภพ) มิวเวนได้อธิบายแก่เอโทรว่า ความเสื่อมของปรภูมิหาใช่คำสาปจากนางไม่ แต่เป็นชะตากรรม ก่อนที่มิวเวนจะดับสูญได้มอบหมายให้เอโทรพิทักษ์สมดุลของจักรวาล หากสมดุลระหว่างโลกและปรภูมิเกิดความยุ่งเหยิง จักรวาลก็จะถึงกาลพินาศ อย่างไรก็ตาม เอโทรกลับไม่เข้าใจความหมายที่มิวเวนสื่อ เอโทรรู้สึกเมตตาต่อมนุษย์ที่มีชีวิตอยู่เพื่อความตาย
พัลเซสร้างสรรค์ตกแต่งโลกไปตามที่เขาเห็นควร ในขณะที่ลินเซย์ทำหน้าที่ปกป้องโลก วันหนึ่งทั้งสองก็หนีไปและไม่ได้พบกันอีกเลย นานไปมนุษย์ก็นับถือพวกเขาเป็นเทพ เอโทรได้รับการนับถือเป็นเทพีแห่งความตาย ส่วนบูนีเวลเซ องค์พระเจ้าสูงสุดยังคงหลับใหลอยู่ที่ใดที่หนึ่งบนโลกเพื่อตื่นบรรทม
| ด ค กแฟบูลาโนวาคริสตัลลิส: ไฟนอลแฟนตาซี |
| --- | --- |
ไฟนอลแฟนตาซี XIII:  ไฟนอลแฟนตาซี XIII  XIII-2  ไลท์นิงรีเทิร์นส  ตัวละคร ไลท์นิง  วานีล 
ไฟนอลแฟนตาซี ไทป์-0:  ไฟนอลแฟนตาซี ไทป์-0 เอชดี  อะงิโตะ 
ไฟนอล แฟนตาซี XV:  ไฟนอลแฟนตาซี XV การพัฒนา  บราเธอร์ฮูด (อนิเมะ)  สงครามแห่งราชันย์ (ภาพยนตร์) 
| ด ค กไฟนอลแฟนตาซี |
| --- | --- |
เกมหลัก:  ไฟนอลแฟนตาซี  II  III  IV  V  VI  VII (รีเมค, รีเบิร์ธ)  VIII  IX  X  XI  XII  XIII  XIV 1.0  2.0 เฮเวนส์เวิร์ด  สตอร์มบลัด  ชาโดว์บริงเกอส์  เอนด์วอล์คเกอร์  XV  XVI 
เกมอื่น ๆ:  Airborne Brigade  All the Bravest  Artniks  Brave Exvius  Dimensions  Explorers  Mobius  Mystic Quest  Record Keeper  Toki no Suishō  The 4 Heroes of Light  World 
ชุดเกมย่อย:  คริสตัลโครนิเคิลส์  ดิซซิเดีย  แทกติกส์ (เดอะวอร์ออฟเดอะไลออนส์)  แทกติกส์ แอดวานซ์  Theatrhythm Curtain Call  ไทป์-0 HD  Agito  Online 
ภาพยนตร์และแอนิเมชั่น:  Legend of the Crystals  The Spirits Within  อันลิมิตเต็ด  แอดเวนต์ชิลเดรน  บราเธอร์ฮูด  คิงส์เกลฟ 
ตัวละครถาวร:  ซิด  โจโคโบะ  โมกลี
แมลงปอบ้านสองสีเขียวฟ้า

| แมลงปอบ้านสองสีเขียวฟ้า |
| --- | --- |

เพศเมีย
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ชั้น:: Insecta
อันดับ:: Odonata
วงศ์:: Libellulidae
สกุล:: Diplacodes
สปีชีส์:: D.  trivialis
ชื่อทวินาม
Diplacodes trivialis (Rambur, 1842)

แมลงปอบ้านสองสีเขียวฟ้า (ชื่อวิทยาศาสตร์: Diplacodes trivialis) เป็นแมลงปอที่กระจายพันธุ์ตั้งแต่จีนไปจนถึงออสเตรเลีย ตัวผู้มีลำตัว อกและท้องสีฟ้า ปลายหางแหลมสีขาว ปีกใสและมีสีดำอ่อน ๆ ปีกคู่หลังมีแผ่นปีกที่กว้าง ตัวเมียมีลำตัว อกและท้องสีเขียว ท้องด้านบนมีแถบสีดำตามยาว หางแหลม ปีกใสและมีสีดำอ่อน ๆ ปีกคู่หลังมีแผ่นปีกที่กว้าง
ระเบียงภาพ

เพศผู้ (โตเต็มวัย)
เพศผู้ (อายุมาก)
ผสมพันธุ์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ แมลงปอบ้านสองสีเขียวฟ้า
ข้อมูลที่เกี่ยวข้องกับ Diplacodes trivialis ที่วิกิสปีชีส์
Diplacodes trivialis - The IUCN Red List of Threatened Species
Diplacodes trivialis - Lee Kong Chian Natural History Museum
| --- | --- |
การแยกแยะหน่วยอนุกรมวิธาน:  Wikidata: Q1888149  Wikispecies: Diplacodes trivialis  BioLib: 226884  BOLD: 350286  EoL: 131133  GBIF: 1428428  iNaturalist: 99331  IRMNG: 10636411  IUCN: 167372  NCBI: 342751
แบทเทิลกราวด์ (2014)

แบทเทิลกราวด์ (2014) (อังกฤษ: Battleground (2014)) เป็นรายการเพย์-เพอร์-วิว มวยปล้ำอาชีพของ ดับเบิลยูดับเบิลยูอี จัดเมื่อวันที่ 20 กรกฎาคม ค.ศ. 2014 ณ สนาม Tampa Bay Times Forum ในเมืองแทมปา, รัฐฟลอริดา สหรัฐอเมริกา ซึ่งจัดเป็นปีที่ 2 ของศึกแบทเทิลกราวด์